1972

1972 (MCMLXXII) foi un añu bisiestu entamáu en sábadu del calendariu gregorianu, el 1972ᵘ de la dómina común. Nel contestu del Tiempu Universal Coordináu foi l'añu más llargu de la historia, una y bones añadiéronse, a esti añu bisiestu, dos segundos, cosa que nun se fizo más de magar.

 Fechos 
 1 de xineru - Kurt Waldheim conviértese en secretariu xeneral de les Naciones Xuníes.
 20 de xineru - El presidente de Paquistán, Zulfikar Ali Bhutto, anuncia que'l so país va entamar un programa pal desarrollu d'armamentu nuclear.
 21 de febreru - La nave espacial non tripulada Luna 20 posa na Lluna.
 26 de febreru - Luna 20 vuelve pa la Tierra, trayendo 55 g de tierra llunar.
 2 de marzu - Jean-Bédel Bokassa conviértese en presidente de la República Centroafricana.
 13 de marzu - La República Popular China y el Reinu Xuníu intercambien embaxadores tres de llevar ventidós años ensin facelo.
 26 de marzu - Un argayu de ñeve mata 19 escaladores nel monte Fuji (Xapón).
 10 d'abril - Un terremotu de 7,0 graos na escala de Richter mata 5.000 persones na provincia iranina de Fars.
 27 d'abril - Entama en Burundi el xenocidiu de los Hutu, nel que van morrer más de 500.000 persones d'esta etnia.
 15 de mayu - La islla d'Okinawa vuelve a la soberanía xaponesa dempués de 27 años d'ocupación militar d'Estaos Xuníos.
 22 de mayu - El dominiu británicu de Ceilán conviértese, al ratificase la constitución y con Sirimavo Bandaranaike como primer ministru, na república de Sri Lanka.
 23 de mayu - Fúndase, en Sri Lanka, el Frente Xuníu Tamil (dempués conocíu como Frente Xuníu pola Lliberación Tamil) pa defender los derechos d'esta minoría.
 17 de xunu - El presidente chilenu Salvador Allende forma un nuevu gobiernu.
 26 de xunu - Nolan Bushnell y Ted Dabney funden Atari.
 28 de xunu - El presidente d'Estaos Xuníos Richard Nixon anuncia que nun s'han unviar más reclutes a lluchar en Vietnam.
 4 d'agostu - Uganda: El dictador Idi Amin declara que'l país ha treslladar a 50.000 persones de raza asiática con pasaporte británicu al Reinu Xuníu en tres meses.
 22 d'agostu - Rhodesia ye espulsada del Comité Olímpicu Internacional poles sos polítiques racistes.
 26 d'agostu - Entamen los Xuegos Olímpicos de Branu de 1972 na ciudá de Munich, n'Alemaña Occidental.
 1 de setiembre - Bobby Fischer derrota a Boris Spassky nun tornéu celebráu en Reikiavik (Islandia) y se convierte nel primer campeón mundial d'Estaos Xuníos d'axedrez.
 25 de setiembre - Los noruegos opónense, nún referendu, a la integración del so país na Comunidá Económica Europea.
 2 d'ochobre - Dinamarca conviértese en miembru de la Comunidá Económica Europea, magar que les islles Feroe permanecen fuera d'ella.
 2 d'avientu - Edward Gough Whitlam conviértese nel primer candidatu llaborista que consigue ser elixíu como primer ministru australianu en 23 años. Xura'l cargu'l 5 d'avientu, y la so primer decisión ye la retirada de tol personal australianu que participaba na guerra de Vietnam.
 11 d'avientu - L'Apollo 17 posa na Lluna.
 24 d'avientu - El primer ministru suecu Olof Palme compara los bombardeos d'Estaos Xuníos de Vietnam del Norte coles masacres nazis. De resultes Estaos Xuníos ruempe rellaciones diplomátiques con Suecia.

 Nacencies 
 11 de xineru - Amanda Peet, actriz d'Estaos Xuníos.
 13 de xineru - Vitaly Scherbo, ximnasta bielorrusu.
 26 de xineru - David Gallego, exfutbolista y entrenador de fútbol español.
 6 de marzu - Shaquille O'Neal, xugador de baloncestu d'Estaos Xuníos.
 29 de marzu - Hera Björk, cantante islandesa.
 16 d'abril - Conchita Martínez, tenista española.
 17 d'abril - Jennifer Garner, actriz d'Estaos Xuníos.
 19 d'abril - Rivaldo, futbolista brasilanu.
 3 de xunu - Alejandro Acton, ciclista arxentín.
 23 de xunu - Zinedine Zidane, futbolista francés.
 24 de xunu - Robbie McEwen, ciclista australianu.
 29 de xunu - Glen Whisby, xugador de baloncestu d'Estaos Xuníos.
 3 de xunetu - Ana Villa, actriz asturiana.
 28 de xunetu - Elizabeth Berkley, actriz d'Estaos Xuníos.
 15 d'agostu - Ben Affleck, actor d'Estaos Xuníos.
 30 d'agostu - Cameron Diaz, actriz d'Estaos Xuníos.
 30 d'agostu - Pavel Nedvěd, futbolista checu.
 19 de setiembre - Juanmi Gelabert, futbolista español.
 21 de setiembre - Liam Gallagher, cantante británicu.
 27 de setiembre - Gwyneth Paltrow, actriz d'Estaos Xuníos.
 17 d'ochobre - Eminem, cantante de rap y actor d'Estaos Xuníos.
 22 d'ochobre - Saffron Burrows, actriz británica.
 29 d'ochobre - Gabrielle Union, actriz d'Estaos Xuníos.
 1 de payares - Toni Collette, actriz australiana.
 4 de payares - Luís Figo, futbolista portugués.
 6 de payares - Thandie Newton, actriz d'Estaos Xuníos.
 13 de payares - Takuya Kimura, actor xaponés.
 12 d'avientu - Wilson Kipketer, atleta danés d'orixe kenianu.
 29 d'avientu - Jude Law, actor británicu.

 Muertes 
 14 de xineru - Federicu IX, rei de Dinamarca.
 31 de xineru - Mahendra, rei del Nepal.
 7 de febreru - Walter Lang, direutor de cine d'Estaos Xuníos.
 24 de marzu - Cristóbal Balenciaga, diseñador de moda español.
 27 d'abril - Kwame Nkrumah, políticu ghanianu.
 2 de mayu - J. Edgar Hoover, políticu d'Estaos Xuníos que foi direutor del FBI.
 7 de xunetu - Talal, rei de Xordania.
 16 d'ochobre - Leo G. Carroll, actor británicu.
 26 d'ochobre - Igor Sikorsky, inxenieru aeronáuticu soviéticu.
 1 de payares - Ezra Pound, poeta d'Estaos Xuníos.
 9 d'avientu - William Dieterle, direutor de cine alemán.
 26 d'avientu - Harry S. Truman, 33ᵘ presidente de los Estaos Xuníos.

 Referencies 

 Enllaces esternos 

Categoría:1972
Categoría:Sieglu XX